CELEX: 32021D1435
Language: bg
Date: 2021-08-26 00:00:00
Title: Решение (ОВППС) 2021/1435 на Комитета по политика и сигурност от 26 август 2021 година за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) и за отмяна на Решение (ОВППС) 2020/1250 (EUTM RCA/1/2021)

3.9.2021   
               
               
                  BG
               
               
                  Официален вестник на Европейския съюз
               
               
                  L 312/1
               
            
         РЕШЕНИЕ (ОВППС) 2021/1435 НА КОМИТЕТА ПО ПОЛИТИКА И СИГУРНОСТ
         от 26 август 2021 година
         за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) и за отмяна на Решение (ОВППС) 2020/1250 (EUTM RCA/1/2021)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (1), и по-специално член 5, параграф 1 от него,
         като има предвид, че:
         
                     (1)
                  
                  
                     С Решение (ОВППС) 2016/610 Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с политическия контрол и стратегическото ръководство на военната мисия на Европейския съюз по линия на ОПСО за обучение в Централноафриканската република (EUTM RCA), включително решенията за назначаване на следващите командващи силите на мисията на ЕС.
                  
               
                     (2)
                  
                  
                     На 1 септември 2020 г. КПС прие Решение (ОВППС) 2020/1250 (2) за назначаване на бригаден генерал Paulo Manuel SIMÕES DAS NEVES DE ABREU за командващ силите на мисията на ЕС за EUTM RCA.
                  
               
                     (3)
                  
                  
                     На 7 юли 2021 г. френските военни органи предложиха бригаден генерал Jacques LANGLADE DE MONTGROS да бъде назначен на мястото на бригаден генерал Paulo Manuel SIMÕES DAS NEVES DE ABREU за командващ силите на мисията на ЕС за EUTM RCA, считано от 14 септември 2021 г.
                  
               
                     (4)
                  
                  
                     На 19 юли 2021 г. Военният комитет на ЕС постигна съгласие да препоръча на КПС да одобри предложението.
                  
               
                     (5)
                  
                  
                     Следва да бъде взето решение за назначаването на бригаден генерал Jacques LANGLADE DE MONTGROS. Освен това Решение (ОВППС) 2020/1250 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Бригаден генерал Jacques LANGLADE DE MONTGROS се назначава за командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA), считано от 14 септември 2021 г.
         
         
            Член 2
            Решение (ОВППС) 2020/1250 се отменя, считано от 14 септември 2021 г.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 26 август 2021 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 104, 20.4.2016 г., стр. 21.
         
            (2)  Решение (ОВППС) 2020/1250 на Комитета по политика и сигурност от 1 септември 2020 г. за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) и за отмяна на Решение (ОВППС) 2019/1113 (EUTM RCA/2/2020) (ОВ L 290, 4.9.2020 г., стр. 14).